## Educació concedix ajudes al transport universitari per valor de 200.000 euros

*** Les subvencions es concedixen a entitats per a diferents rutes universitàries segons la normativa vigent
* Les ajudes corresponen al curs 2024/2025**

La Conselleria d’Educació, Cultura i Universitats ha publicat, en el DOGV, la [resolució](https://dogv.gva.es/datos/2025/12/15/pdf/2025_50305_va.pdf) per la qual es concedixen les subvencions al transport universitari en la Comunitat Valenciana corresponents al curs 2024/2025, per un import total de 200.000 euros.

En esta edició, s’ha incrementat el pressupost executat respecte a edicions anteriors, ja que s’amplia l’abast d’estes ajudes i es desperta més interés entre les entitats i administracions locals que poden optar a estes ajudes.

Les subvencions es destinen a les entitats beneficiàries de transport universitari en diferents rutes de la Comunitat Valenciana. En concret, en el repartiment d’ajudes, l’Associació Estudiants Utiel-Requena rep 19.367,55 euros; l’Ajuntament de Muro de Alcoy rep 3.523,60 euros; l’Ajuntament d’Alcoi, 13.723,51 euros; i l’Ajuntament de Cocentaina rep 3.734,57 euros.

Així mateix, 10.541,14 euros són per a l’Associació Atenea Universitaria, en el municipi d’Elx; 17.734,23 euros són per a l’Ajuntament de Benidorm; 18.092,77 euros és la quantitat destinada a l’Associació Jóvens Universitaris d’Albatera, en els municipis de La Murada i Albatera, i 11.117,87 euros són per al Col·lectiu Estudiants Universitaris Crevillent.

A més, l’Associació La Senda de l’Estudiant, en els municipis de Benejúzar, Jacarilla, Bigastro, Orihuela i Redován, rep 72.158,35 euros; i l’Associació La Senda de l’Estudiant, en els municipis de Rafal, Callosa de Segura, Cox i Granja de Rocamora, rep 30.006,41 euros.

Esta mesura reforça el compromís de la Conselleria d’Educació, Cultura i Universitats amb el suport a la mobilitat de l’alumnat universitari i amb la igualtat d’oportunitats en l’accés a l’educació superior en la Comunitat Valenciana.

A més, les ajudes formen part d’un pla integral de beques universitàries que té com a objectiu ajudar el màxim nombre possible d’estudiants, especialment els qui residixen en municipis allunyats dels centres universitaris, a fi de reduir barreres geogràfiques i econòmiques.

Fecha: 27/12/2025